Nikolaj Vasiljevič Gogolj: Kabanica

1. Objasni početak djela – Dakle, u nekom odjelu služio je neki činovnik…
2. Značenje antroponima (objasni kako je glavni lik dobio ime i što znači tj. kako je antroponim povezan s karakterom glavnog lika?
3. Kakav je položaj glavnog lika u njegovoj sredini? Aktualiziraj problem.
4. Što navedeni citat govori o glavnom liku: Teško da se igdje mogao naći čovjek koji bi tako živio za svoju dužnost. Premalo je reći da je služio revno, ne — on je služio s ljubavlju. Tamo, u onom prepisivanju, njemu se priviđao nekakav njegov vlastiti raznoliki i dragi svijet. Na licu mu se odražavao užitak,…Iščitavaš li ironiju u sudbini glavnog lika i gdje?
5. Socijalna karakterizacija glavnog lika.
6. Istinitost tvrdnje Odijelo ne čini čovjeka oprimjeri na noveli.
7. Gubitak kabanice. Aktualiziraj.
8. Simbolika visoke ličnosti – ponašanje, značaj, empatija.
9. Kako okolina reagira na smrt glavnog junaka?
10. Izdvoji ironične elemente.
11. Vrsta fabule i kompozicije.
12. Ukratko objasni razvojnu liniju lika.
13. Slažeš li se s tvrdnjom Akakije Akakijevič je prikazan kao najbeznačajnija ličnost na svijetu. Njegova osobna vrijednost na početku priče jednaka je jednom današnjem fotokopirnom stroju. Razradi svoj stav i aktualiziraj problem konkretnim podatcima.
14. Zašto Akakije ne uspijeva u društvu? Koji je njegov problem?
15. Smije li itko biti tako nebitan tj. sitan? Koja je naša uloga u društvu i što mi,zapravo, činimo tj. možemo učiniti. Kakav sam ja/kakva sam ja prema drugima?